|  |  |  |
| --- | --- | --- |
|  | טקסט לתרגום |  |
| הדר | ראשי |  |
| **אודות אורבן95 תל אביב-יפו** |  |
| פרויקטים בתל אביב יפו |  |
| כתבו עלינו |  |
| יצירת קשר |  |
|  | **אורבן 95 תל אביב-יפו** |  |
|  | אודות התכנית  אורבן95 היא תכנית בינלאומית של קרן ון ליר, שמטרתה לעודד פיתוח ערים בטוחות וידידותיות לילדים בגיל הרך ולמלווים שלהם, ולשפר את האופן שבו הילדים מתפתחים, משחקים, מתקשרים ונעים במרחב העירוני. התבוננות על העיר מגובה 95 ס"מ, גובהם הממוצע של ילדים בני שלוש, מאפשרת פרספקטיבה הוליסטית על המרחב העירוני, ותורמת בצורה ייחודית לסוגיות עירוניות מגוונות. |  |
|  | אורבן95 תל אביב-יפו הוקמה בשנת 2017 והיא התכנית הראשונה שנפתחה בישראל, במסגרת הרחבת הפעילות העולמית. צוות התכנית הוא חלק מהמטה האסטרטגי של מינהל קהילה, תרבות וספורט, ופועל בשיתוף פעולה מלא עם קרן ון ליר, קרן תל אביב לפיתוח, המינהלים והאגפים של עיריית תל אביב-יפו. |  |
|  | הפעילות שלנו משלבת את ההתבוננות המערכתית והאסטרטגית של המטה עם חיבור יישומי לשטח והוצאה לפועל. בשנים האחרונות עיקר הפעילות התמקדה בפיתוח שירותים קהילתיים עירוניים, התאמת המרחב הציבורי וביסוס התכנית כגוף ידע מקצועי בתחום הגיל הרך.  עוד על התכנית |  |
|  | **התכנית פועלת בשלושה תחומים:**  תוכן ושירותים קהילתיים  לאורך השנים, ובתקשורת עם רכזי השטח והתושבים, מיפינו את השירותים העירוניים הדרושים לבני ובנות הגיל הרך, ילדים והמטפלים שלהם, ואנחנו פועלות למתן מענה עירוני מגוון איכותי ומסובסד בפריסה גיאוגרפית בכל שכונות העיר: חלק מהמענים ממוקדים בפרט וחלקם בעלות אוריינטציה קהילתית. |  |
|  | כלל השירותים מותאמים לעקרונות פעולה המעודדים התפתחות פיזית, קוגניטיבית, רגשית, וחיזוק קשר הורה-ילד. חלק מהשירותים הינם קבועים, כמו משחקיות עירוניות חדשניות המוקמות במרכזים הקהילתיים, ומציעות חוויה הוליסטית המאתגרת ומפתחת את הילדים ומתאימה לצרכי מלוויהם. חלק מהתכנים מתקיימים באירועים ייחודיים או תקופתיים, הניתנים במוקדים קהילתיים ומותאמים למאפייני וצרכי הקהילה המקומית. |  |
|  | לצפייה בפרויקטים |  |
|  | מרחב ציבורי  בישראל יותר מ-90% מהאוכלוסייה מתגוררת בישובים עירוניים, וכמעט 10% מהאוכלוסייה הם בגילאי לידה עד 4. למרחב העירוני ולשטחי הציבור שבו תפקיד מרכזי בתהליכי ההתפתחות השונים של פעוטות. התפתחותם של תינוקות וילדים מתעצבת באמצעות מגוון חוויות והתנסויות, כאשר אלה לרוב מתווכות על ידי בוגר משמעותי המלווה אותם. |  |
|  | תהליכי ההתפתחות ממשיכים עם היציאה מדלת הבית אל המרחב העירוני - שם מתקיימת התנסות ולמידה על העולם ומערכות היחסים עם הסובב אותנו. התבוננות על המרחב מגובה של 95 ס"מ, הגובה הממוצע של ילד בריא בן שלוש, מאפשרת לנו לחוות את העולם מזווית שנעלמת לעיתים מעיני המבוגרים. מפרספקטיבה זו, אנחנו באורבן95 תל אביב-יפו מזהות את האתגרים וההזדמנויות שהמרחב הציבורי מציע ופועלות בו. |  |
|  | המתודולוגיה שלנו מאופיינת פעמים רבות בהתערבות טקטית - זולה, מהירה לביצוע, שאינה דורשת שינויים תשתיתיים משמעותיים ומעודדת שינוי בזמן קצר. |  |
|  | לצפייה בפרויקטים |  |
|  | גוף ידע  באורבן95 כלל התכניות ופעולות ההתערבות מעוגנות במחקר ובנתונים עדכניים, וכן נשענות על ידע מקצועי מהארץ והעולם, בתחום ההתחדשות העירונית ובהתאמה לגיל הרך. איסוף הנתונים מתחיל עם איתור הצרכים, דרך מדידה והערכה של תכניות בתחילת דרכן וממשיך עד לצמיחתן או סיומן. את כלל הידע שנאסף אנו מקפידים להביא לשותפים העירוניים ולכלל מקבלי ההחלטות, וכך להציג מידע רלוונטי ומהימן על אתגרים עירוניים הנוגעים לנקודת המבט של בני ובנות הגיל הרך ומטפליהם. |  |
|  | על מנת לחבר בצורה אפקטיבית בין הנתונים, הפרשנות שלהם ופעולות התערבות במרחב העירוני, אנו מובילים תהליכי למידה והכשרה בתחום הגיל הרך בקרב השותפים שלנו, מכלל מעגלי ההשפעה על פעוטות, ילדים והמלווים הבוגרים שלהם. אנו עורכות כנסים עירוניים, תכניות הכשרה וסיורים, הכוללים למידה משותפת על מאפייני הגיל הרך, תהליכי ההתפתחות השונים, השפעות הסביבה, חשיפה לאתגרים עירוניים עדכניים וצרכים קהילתיים ייחודיים העולים מהשטח. באופן זה אנו מבססים שפה משותפת לכלל הגורמים העירוניים הנוגעים לבני ובנות הגיל הרך, ומחזקים את הקשרים ושיתופי הפעולה בתחומנו. |  |
|  | לצפייה בפרויקטים |  |
|  | **כתבו עלינו** |  |
|  | **הנשים מאחורי אורבן95 תל אביב יפו** |  |
| פוטר | צרו איתנו קשר |  |
| שם מלא |  |
| אימייל |  |
| טלפון |  |
| מה תרצו לכתוב לנו? |  |
| שלחו אלינו |  |
| כל הזכויות שמורות לאורבן95 |  |
| הצהרת נגישות |  |