|  |  |  |
| --- | --- | --- |
|  | טקסט לתרגום | תרגום |
| **הוספת כותרת** | **רחוב משחק - מחזירים את הרחוב לילדים** |  |
| **תת כותרת** | **סגירה זמנית של מקטע רחוב לתנועת רכבים ו"החזרתו" לילדים ולהולכי הרגל. למשך אחר צהריים אחד שטח הרחוב מפסיק לשרת את המכוניות ומוקדש כולו לקהילה - הופך למרחב פעילות משחקית וחווייתית לתושבי השכונה.** |  |
| **תיאור הפרויקט** | **למה לסגור רחוב?** מהלך עירוני לעידוד התושבים לשהייה בחוץ על ידי השמשת מרחבים ציבוריים שאינם מיועדים לשהיית פעוטות, משפחות וכלל תושבי השכונה. אירוע כזה משנה תפיסה קהילתית ומראה איך אפשר להשתמש ברחוב באופן אחר - לשהות בו כמרחב ציבורי המזמין למשחק ומחוברות קהילתית. היוזמה נולדה מתוך האסטרטגיה העירונית להגברת הליכתיות ופיתוח מענים לגיל הרך ומלוויו במרחב הציבורי. |  |
| **שטח הרחוב הופך למוקד אירוע חוויתי-קהילתי** לתושבי השכונה, באופן זמני. מוצבות תחנות פעילות מותאמות למשפחות (כמו משחקי עץ, בועות סבון, שולחנות משחק, ג'אגלינג, סדנאות סלת"א, משחקוטו /בית מלאכה נודד), וכן מוקדי ישיבה ניידים של מחצלות ופופים. |  |
| הפעילות גם מאפשרת חשיפה של הפעוטות והמלווים שלהם להתנסויות חווייתיות התורמות להתפתחות הגיל הרך. הפעילות קרובה גיאוגרפית לתושבים ומותאמת למאפייני השכונה, וכך מונגשת יותר לאלו שלרוב אינם צורכים תוכן עירוני- כך שמקדמת שינוי תפיסתי והתנהגותי בשימוש בשירותים הקהילתיים. |  |
| **תמונת העתיד** של הפרויקט הינה קיום אירועים מטעם הקהילה ועבור הקהילה במרחבים השכונתיים. הפעילות התחילה כיוזמה עירונית בתפעול המרכז הקהילתי, אך המטרה היא להעביר את המושכות לידי הקהילה ולשלב את התושבים כמשתתפים פעילים גם מבחינה ארגונית ותפעולית. |  |
| כבר באירועים שהתקיימו ראינו ניצני יוזמות של תושבי השכונה: השתתפות להקה של נגנים מקומיים, הפעלת עמדת צילום על ידי תושבת השכונה ומכירת עוגות ביתיות מטעם בית הספר השכונתי. |  |
| **יחידות עירוניות שותפות:** מינהל קהילה תרבות וספורט, הרשות לתחבורה תנועה וחניה, אגף שפ"ע, אגף הפיקוח, מינהל בינוי ותשתית- אגף דרכים ומאור |  |
| **מיקום** | רחוב קהילתי, שכונתי (שאינו ציר מרכזי) |  |
| **משך הפעילות** | כ-3 שעות |  |
| **מספר משתתפים** | תלוי בתנאי השטח והקהילה- בין עשרות למאות |  |
| **מתאים לגילים** | תושבי השכונה - ילדים ומלוויהם |  |
| **אימפקט** | * אינטראקציה חיובית ומשחק משותף של **ילדים ומלווים בוגרים** במרחב העירוני. * **אווירה קהילתית** תוססת וחיונית - תפיסה ציבורית של קידום יחסים קהילתיים בשכונה. * **נוכחות פעילה של תושבי הקהילה** כחלק מארגון האירוע. * ה**עסקים** בסביבה מרוויחים קהל לקוחות. * חשיפה והנגשת **השירותים הקהילתיים**עבור תושבים שפחות מכירים וצורכים אותם. |  |
| **מה למדנו בדרך** | * **רתימה וסנכרון איכותי של כלל השותפים**הינו מפתח להצלחת האירוע. לאור השילוב הייחודי בין היבטי תחבורה, בטיחות, תוכן ולוגיסטיקה במרחב שאינו יעודי לפעילויות מסוג זה. * **ליווי המרכזים הקהילתיים בפרוצדורה העירונית של סגירת הרחוב**הינו חיוני לקיום האירוע. על כן נכתב מדריך שמתעדכן משנה לשנה, והגופים הקהילתיים מקבלים ליווי עירוני בהיבט זה. * **בחירה באזור נגיש ומותאם לפעילות** מבחינת שהייה ותפעול: ניתן להצללה, מתאים למתניידים עם עגלות ומגבלות נגישות, אינו מייצר תחושת עומס וצפיפות ומאפשר מקום ישיבה להורים עם שליטה על הילדים ומשתתפים בני הגיל השלישי. * **מיקום מרכזי**בשכונה על מנת לאפשר הגעה רגלית. * **היצע תחנות מגוון** משך ילדים בגילים שונים והלהיב אותם להתנסות ולהשתתף. * **פרסום הפעילות**באמצעות הערוצים הקהילתיים המקומיים. * **מבנה פעילות מודולרי וגמיש** שניתן לשכפול והתאמה לקהלים שונים, ומאפשר הפעלה במגוון מוקדים ברחבי העיר. |  |
| **תגיות** | גמישות בהתאמה לאוכלוסיות  מרחב ציבורי  משחקיות |  |
| **קטגוריות (תל אביב):** | מרחב ציבורי |  |
| **תיאור (תמונה)** | (צילום: שני לויה) |  |